cyanic-selkie/wikianc huggingface dataset:
Skakanje
Skakanje u sportu
U mnogim sportovima se koristi skakanje kao što su skokovi u vodu, košarka, badminton, klizanje, gimnastika, borilačke vještine, skijanje, plivanje, rukomet, odbojka i mnogi drugi.
Postoje i atletske discipline koje se baziraju samo na skakanju: skok u vis, skok s motkom, skok u dalj, troskok, kao i trke sa preponama.
Dorski red
mini|desno|300p|Grčki dorski red desno|mini|150p|Rimski dorski red
Dorski red je jedan od tri reda organizacionog sistema klasične arhitekture. Druga dva reda su jonski i korintski. Postoje također i dva niža reda, deblji toskanski red i bogatija varijanta korintskog, složeni red. Postoji više verzija dorskog reda, od kojih je prvi i najstariji Grčki dorski red od 7. vijeka p. n. e. Druga poznata verzija je Rimski dorski red.
U svojoj originalnoj verziji, grčki dorski stubovi stoje direktno na ravnom stubnom podnožju (stilobatu) hrama bez posebne platforme. Trup stuba je kaneluriran i završava se vertikalno sa kapitelom bez velike ornamentike, koji se širi od trupa na više prema abakusu, gdje nosi glavni vijenac.
Naglašena karakteristika i grčke i rimske verzije dorskog reda su triglifi i metopi. Triglifi su dekorativna udubljenja stavljena da predstavljaju rub tradicionalne drvene grede koja sjedi na jednostavnom frizu, koji je niži dio glavnog vijenca. Ispod svakog triglifa su stilizovani okrugli klinovi, koji izgledaju kao da su ukucani da bi stabilizirali noseći sistem stuba i grede. Triglifi su centrirani iznad svakog stuba i sa još jednim, a ponekad i dva između stubova. Prostor između triglifa su metopi koji su nekad prosto, a ponekad manje skulpturirani. Razmaci između stubova su obično postignuti sa proporcionalnim i modularnim mjerama, mada su dva vanjska razmaka između stubova obično manja kako bi se dala veća vizualna snaga uglovima hrama.
Jedan od najčuvenijih hramova dorskog reda je grčki Partenon, izgrađen u 5. vijeku p. n. e.
1672.
Događaji
18. oktobar – Potpisan Bučački mir između Poljsko-litvanskog saveza i Osmanlijskog Carstva.
Phoenix
Phoenix (fonetski: Feniks) je glavni grad američke savezne države Arizone. Prema procjeni iz 2010. godine, grad je imao 1.445.632 stanovnika, što ga čini šestim po veličini gradom u SAD-u. Nalazi se na rijeci Salt River.
Zbog blage i suhe klime turistički je i lječilišni centar. Značajne grane privrede su industrija konzervi i građevinskog materijala, ljevaonice bakra, pilane, grafička industrija, turizam i drugo. Phoenix je i važno željezničko čvorište u kojem se sastaju dvije transkontinentalne pruge.
Grad je dio Phoenix metropolitan oblasti (poznate i kao Dolina sunca) koja je 12. metropolitan oblast po broju stanovnika u SAD, sa oko 4,2 miliona ljudi (procjene iz 2010. godine). Uz to Phoenix je sjedište Maricopa oblasti (Maricopa County), kao i jedan od najvećih sjevernoameričkih gradova po površini koju zauzima.
Phoenix je proglašen gradom 1881, dvadeset godina nakon osnivanja (1861.). Poznat je po razvijenoj političkoj sceni i dom je brojnim uticajnim političarima poput: Barry Goldwatera, William Rehnquista, John McCaina, Carl Haydena, i Sandre Day O'Connor. Stanovnici grada se nazivaju Feničanima (Phoenicians).
Smješten sjeveroistočno od Pustinje Sonoran, Phoenix ima suptropsku pustinjsku klimu. Ljeti je prosječna visina temperature oko 38 °C a povremeno dostiže i preko 49 °C.
NGC 3150
NGC 3150 (također poznat kao MCG 7-21-17 i PGC 29789) je spiralna galaksija koja je udaljena oko 335 miliona sg od Zemlje i nalazi se u sazviježđu Mali lav. Najveći prečnik je 0,80 (78 hiljada sg) a najmanji 0,7 uglovnih minuta (68 hiljada sg). Prvo otkriće je napravio Guillaume Bigourdan 1. februara 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Brigantin
mini|200px|desno|Brigantin
Brigantin "hermafrodit brig", (od italijanskog brigantino) je naziv za jedrenjak sličan briku, koji ima dva jarbola. Za razliku od brika, koji ima oba jarbola s križnim jedriljem, brigantin križno jedrilje ima samo na prednjem jarbolu.
U 18. vijeku se razvio u jedrenjak sa deplasmanom 200 - 500 tona i sa dva jarbola. Prednji je sada sa križnim a krmeni sa sošnim jedrima. Naoružan je sa 10-20 topova na palubi koja je otvorena. Koristio se za pomoćne službe kao što su izviđanje i zaštita konvoja, slično kao brik. Korišten je često i kao piratski brod.
U 19. vijeku brigantin nestaje kao vrsta broda.
Aracataca
Aracataca je općina u departmanu Magdalena, smještena na obali Karipskog mora, Kolumbija. Osnovana je 1885. godine i leži na istoimenoj rijeci po kojoj je i dobila naziv.
Barbados
Barbados je jedna od država sa najvišim standardom na svijetu. Ostrvo je jedna od velikih turističkih destinacija.
Fibonaccijevi polinomi
U matematici, Fibonaccijevi polinomi su polinomski niz koji se može smatrati kao generalizacija Finonaccijevih brojeva.
Definicija
Ovi polinomi su definisani sa relacijom ponavljanja :
Osobine
Prvih par Fibonaccijevih polinoma su:
Fibonaccijevi brojevi se dobijaju izračunavanjem vrijednosti polinoma u x = 1. Stepen od Fn je n-1. Obična generativna funkcija za niz glasi
Lucasovi polinomi
Odgovarajući Lucasovi polinomi Ln(x) ima slične veze sa Lucasovim brojevima. Oni zadovoljavaju istu relaciju ponavljanja, sa različitim početnim vrijednostima:
Prvih par Lucasovih polinoma su:
Lucasovi brojevi dobijaju se izračunavanjem polinoma u x = 1. Stepen od Ln je n. Obična generativna funkcija za niz glasi
Mikroelement
Mikroelementi su elementi u tragovima, odnosno hemijski elementi čija koncentracija (ili druga mjera količine) je veoma niska. Precizna definicija mikroelemenata uveliko zavisi od naučnog polja primjene termina:
Treset
mini|Treset Treset je vrsta zemljišta i organsko gorivo koje se sastoji od lahkog, spužvastog materijala u vlažnoj sredini pod umjerenom klimom, slaganjem i djelimičnim raspadanjem biljnog materijala. Djelimično ugljenisanje ovog materijala jeste prvi korak u procesu stvaranja uglja. Osušeni treset lahko gori i pri sagorijevanju stvara veliku količinu dima. Koristi se za grijanje domaćinstva i u kotlovnicama. Ima veliki udio u ukupnoj potrošnji u svijetu, a velike naslage se nalaze u Kanadi, Kini, Indoneziji, Rusiji i SAD. Glavni potrošači su Finska, Irska, Rusija i Švedska.
IC 1396A
IC 1396A je emisijska maglina i nalazi se u sazviježđu Kefej.
Najbliži NGC/IC objekti
Sljedeći spisak sadrži deset najbližih NGC/IC objekata.
1671.
Godina 1671 (MDCLXXI) bila je redovna godina koja počinje u nedjelju po julijanskom kalendaru. Oznaka 1671. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Muhamed Bešić
Muhamed Bešić bosanskohercegovački je nogometaš i član bosanskohercegovačke fudbalske reprezentacije. Trenutno nastupa za engleski klub Sheffield United FC na posudbi iz Evertona.
Početak karijere
Bešić je svoje prve fudbalske korake napravio sa devet godina u lokalnom klubu Tennis Borussia Berlin, gdje je ostao sve do svoje 16. godine kada prelazi u Hamburger SV. U njemačkoj Bundesligi je debitovao 12. novembra 2010. godine protiv Borussie iz Dortmunda, kada je sa klupe ušao u 80. minuti, pri vodstvu Dortmunda od 2:0. Prvu utakmicu kao starter odigrao je protiv Borussie iz Mönchengladbacha u pobjedi svoje ekipe od 2:1. U sezoni 2010/11, Bešić je uglavnom ulazio u igru sa klupe, te se nije uspio nametnuti kao standardni prvotimac.
U martu 2012. godine, Bešić biva suspendovan i odstranjen iz prvog tima Hamburgera zbog navodnog nedostatka discipline na treninzima. Ipak, mediji u BIH tvrdili su da je tadašnji trener Hamburgera, Thorsten Fink, fizički nasrnuo na Bešića i nasilno ga izbacio iz svlačionice.
Ferencváros
Godine 2012., Bešić se odlučuje na prelazak u mađarski klub Ferencvaros, nakon što se nije uspio nametnuti u Hamburgeru. U svojoj prvoj sezoni, odigrao je kompletnu utakmicu u finalu mađarskog kupa koju je Ferencvaros dobio protiv ekipe Videotona rezultatom 5-1. U julu 2013. godine, Bešić obnavlja svoj ugovor sa Ferencvarosem na još jednu sezonu.
Everton
U junu 2014. godine, Bešić za 4 milion funti prelazi u engleski klub Everton. Svoj prvi nastup bilježi u augustu kada mijenja Romela Lukakua u 89. minuti, ali upravo njegovom defanzivnom greškom Everton prima posljednji gol u domaćem porazu od Chelsea rezultatom 6-3. Bešić svoj prvi start za Everton bilježi u derbi meču protiv gradskog rivala Liverpoola, koji završava remijem, 1-1, a Bešić ostaje u igri do 80. minute kada ga mijenja Samuel Eto'o.
U svojoj drugoj sezoni, Bešić doživljava niz povreda koje ga udaljavaju sa terena veći dio te sezone. U februaru 2016. godine, proglašen je za najboljeg igrača Evertona za mjesec januar. Istog mjeseca produžuje svoj ugovor sa Evertonom do 2021. godine.
U augustu 2016. godine, Bešić doživljava novu povredu koljena, te će izbivati sa terena oko 6 mjeseci.
Reprezentacija
U nekoliko intervjua je odbijao igranje za njemačku U-21 reprezentaciju, navodeći da želi igrati samo za Bosnu i Hercegovinu. Za mladu reprezentaciju BiH debitovao je u septembru 2010. godine u kvalifikacionom meču protiv Italije. Zapazio ga je selektor A reprezentacije Safet Sušić i uvrstio ga na spisak za prijateljsku utakmicu protiv Slovačke 17. novembra 2010. godine. Na toj utakmici je upisao debi za A reprezentaciju Bosne i Hercegovine i tako postao najmlađi igrač koje ikad debitovao za A selekciju. Prije njega bio je to Miralem Pjanić.
Bešić je pozvan da nastupi za reprezentaciju BIH na Svjetskom prvenstvu u Brazilu 2014. godine, te je nastupio u sve tri utakmice grupne faze takmičenja. Iako je BIH izgubila prvu utakmicu takmičenja od reprezentacije Argentine rezultatom 2-1, Bešić je proglašen za jednog od najboljih igrača na utakmici, prvenstveno zbog odličnih defanzivnih intervencija u duelima sa Lionelom Messijem. Međutim, reprezentacija BIH nije uspijela ostvariti plasman u drugu fazu takmičenja nakon poraza od Argentine i Nigerije, te pobijede protiv Irana u grupnoj fazi.
U septembru 2015. godine, Bešić dobiva direktni crveni karton na utakmici protiv Andore u sklopu kvalifikacija za UEFA EURO 2016., nakon što je bacio žvakaću gumu na Victora Rodrigueza.
''Ažurirano: 17. august 2016.''
Hasan Kafija Pruščak
Hasan Kafija Pruščak bio je filozof, teolog, biograf i historičar iz vremena kad je Bosna i Hercegovina bila pod vlašću Osmanlijskog Carstva. Puno ime bilo mu je Hasan Kafi bin Turhan bin Davud bin Jakub ez-Zibi el-Akhisari el-Bosnevi. Kafija je njegovo književno ime, dok su ez-Zibi (lokalitet u neposrednoj blizini današnjeg Bugojna), el-Akhisari (Pruščak) i el-Bosnevi (Bošnjak) oznake njegove zavičajne i etničke pripadnosti.
Biografija
Rođen je 1544. u Pruscu, nedaleko od Donjeg Vakufa. U djelu Niz učenjaka napisao je autobiografiju, u kojoj tvrdi da je porijeklom iz sela Vukovsko, kod Prusca. Njegov pradjed Jakub prešao je na islam 1463. kad je Osmanlijsko Carstvo osvojilo Bosnu. Jakubov sin Davud poginuo je prilikom opsade Vrane u Hrvatskoj u 70. godini, a Davudov sin i Kafijin otac umro je u Pruscu 1585. u 96. godini. Studirao je u Istanbulu devet godina, a 1583. imenovan je kadijom prusačkog kadiluka. Nakon povratka u Prusac počeo je držati javna predavanja i pisati razna naučna djela. Napisao je najmanje 17 djela iz različitih disciplina. Godine 1587. bio je srijemski kadija. mini|327x327piksel|Temelji mudrosti o uređenju svijeta (Hasan Kafi Pruščak) On je najvažnija ličnost u naučno-književnom i intelektualnom životu Bošnjaka. Istakao se i na kulturno-prosvjetnom polju te svojim zadužbinama, od kojih neke postoje i danas. Njegovo književno djelo o uređenju države i društva još 1824. prevedeno je na francuski jezik, pa je otad postao zanimljiv mnogim naučnicima.
Oko 1580. napisao je kratku filološku raspravu o značenju i upotrebi riječi čelebi i manje djelo iz logike, a potom je imenovan kadijom u Pruscu. Išao je na hadž u Mekku 1591. i na tom putovanju sreo se s mnogim učenjacima iz raznih islamskih centara. S kadijskog mjesta povukao se kada je izbio ustanak u Erdelju. Počeo je predavati učenicima glavne i sporedne predmete, vjerske i svjetovne nauke. Tada je napisao i svoje najpoznatije djelo: Temelji mudrosti o uređenju svijeta (1596), moralno-politički spis kojim je želio ukazati na negativne pojave u državi i društvu. Za ovo djelo zainteresovao se i sultan Mehmed III, ali, s obzirom na to da je bilo napisano na arapskom, carski namjesnici preporučili su Kafiji da ga prevede na turski, što je on i učinio 1597. Ličnim pismom sultan mu je dao prusački kadiluk kao doživotnu penziju pod uvjetom da predaje učenicima tih krajeva. Poslije tog imenovanja živio je i radio još dvadesetak godina, učestvovao je u vojnim pohodima i podigao svoje zadužbine u Pruscu. U Carigradu je marljivo radio u bibliotekama, prikupljajući građu za svoja djela.
Svjetska zdravstvena organizacija
Svjetska zdravstvena organizacija ( - WHO) je specijalna organizacija Ujedinjenih Naroda sa sjedištem u Ženevi (Švicarska). Osnovana je 7. aprila 1948. godine i trenutno broji sto devedest i dvije države članice. Uloga joj je koordiniranje internacionalnih zdravstvenih službi.
NGC 4645B
NGC 4645B (također poznat kao ESO 322-60, MCG -7-26-34 i PGC 42813) je prečkasta spiralna galaksija koja je udaljena oko 102 miliona sg od Zemlje i nalazi se u sazviježđu Kentaur. Najveći prečnik je 1,90 (56 hiljada sg) a najmanji 0,7 uglovnih minuta (21 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Biosfera
mini|desno|300px|Voda zauzima 71% površine Zemlje
Biosferu (grč. βίος - bíos = život + σφαίρα - sfaira = lopta) – funkcionalnu cjelinu sfere života – čine svi ekosistemi Zemlje. Jedinstvo žive i nežive prirode ne ograničava se na ekosisteme, već se proteže i na čitavu planetu Zemlju. Biosferu sačinjavaju dijelovi ostalih Zemljinih sfera koje su naseljene živim bićima:
U biosferi se objedinjuju svi stepeni organizacije živog svijeta tako da ona predstavlja vrhunski biološki sistem. Odlikuje se specifičnom strukturom, koja se ogleda u određenom prostornom rasporedu ekosistema:
Horizontalan raspored ekosistema određen je, prije svega, klimatskim uslovima. Idući od ekvatora ka polovima, može se uočiti izvjesna pravilnost u rasporedu različitih ekosistema na obje Zemljine polulopte. Vertikalni raspored ekosistema na kopnu u skladu je sa horizontalnim rasporedom ekosistema od ekvatora ka polovima. Od podnožja do planinskih vrhova temperatura opada i mijenja se klima, pa se u skladu sa tim smjenjuju i ekosistemi. Tako se lišćarske i četinarske šume smjenjuju livadama i pašnjacima, a planinske tundre i zona vječnog leda nalaze se na vrhovima planina.
NGC 1621
NGC 1621 (također poznat kao MCG -1-12-35, NGC 1626 i PGC 15626) je eliptična galaksija koja je udaljena oko 206 miliona sg od Zemlje i nalazi se u sazviježđu Eridan. Najveći prečnik je 1,40 (84 hiljade sg) a najmanji 0,8 uglovnih minuta (48 hiljada sg). Prvo otkriće je napravio Lewis Swift 22. decembra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kliper
desno|250px|mini|Model klipera.
Kliper je naziv za tip jedrenjaka koji je razvijen početkom 19. vijeka i koji se isticao velikom brzinom.
Iako je imao relativno mali teretni prostor, bio je prilično brz te je bio u stanju za relativno kratko vrijeme prevesti raznu egzotičnu robu iz dalekih krajeva svijeta.
No, njihovo je doba prošlo zahvaljujući pronalasku parnog stroja i uvođenju parobroda. Iako su kliperi bili u stanju prestići prve parobrode, s vremenom se ispostavilo kako potonji ne ovise o vjetru. To je postalo pogotovo jasno nakon otvaranja Sueckog kanala i skraćivanja puta od Evrope do Indije. Tu rutu kliperi nisu mogli koristiti zbog nepovoljnih vjetrova.
Kliperi su postupno nestajali s mora do kraja 19. vijeka.
Društvene nauke
Društvene nauke su po svojoj prirodi teorijske nauke. Prilikom rješavanja bilo kojeg složenijeg metodološkog zadatka moraju se, po pravilu, uzeti u obzir sve osnovne karakteristike teorijske nauke.
Načelom naučne objektivnosti najtješnje je povezan postupak provjeravanja naučnog saznanja.
Načelo preciznosti se najneposrednije ispoljava u načinu definiranja pojmova i postupcima mjerenja i kvalifikacije izvornih podataka.
Načelo općosti i sistematičnosti naučnog saznanja najpotpunije se ostvaruje u obliku naučnih zakona i naučnih teorija. Isto tako se teži da svako naučno objašnjenje ima što sistematičniji karakter da bude to manje ad hoc pretpostavka.
Metodološka zamisao polazi od pretpostavke da su logičko-epistemološka načela svih teorijskih nauka jedinstvena, a da korjeni razlika, koje se nesumnjivo vrlo lahko uočavaju među pojedinim teorijskim naukama, nisu u logici, nego da su one posljedica različitog predmeta kojim se bave pojedine nauke, i kao vrlo različitog stepena opće razvijenosti pojedinih nauka.
Tomislav Brkić
Tomislav Brkić profesionalni je bosanskohercegovački teniser. Član je Davis Cup reprezentacije Bosne i Hercegovine.
NGC 834
NGC 834 (također poznat kao IRAS 02080+3725, MCG 6-5-99, PGC 8352 i UGC 1672) je galaksija koja je udaljena oko 211 miliona sg od Zemlje i nalazi se u sazviježđu Andromeda. Najveći prečnik je 1,10 (68 hiljada sg) a najmanji 0,5 uglovnih minuta (31 hiljada sg). Prvo otkriće je napravio John Frederick William Herschel 21. septembra 1786. godine.
Koga
mini|desno|200px|Koga Koga je naziv za tip jedrenjaka koji se razvio na obalama Baltičkog mora u srednjem vijeku. Kao relativno jeftin brod, koji nije zahtijevao brojnu posadu, bitno je doprinijeo procvatu Hanze.
Koge su imale po jedan jarbol i pri kraju vrha jarbola izviđačko gnijezdo. Služile su za prevoz robe, po potrebi i za ratna dejstva.
Najranije se tip broda pod nazivom pominje u 10. vijeku na području Rajne u Njemačkoj. Nije izvjesno da je ovaj brod bio prethodnik kasnije koge. Koge same postale su u 12. vijeku glavni trgovački brodovi Baltičkog mora, što će da ostanu do kraja 14. vijeka. U 15. vijeku evoluirali su u holk ili hulk i karavele.
Edhem Šljivo
Edhem Šljivo (rođen 16. marta 1950. u Sarajevu, SFR Jugoslavija) je bivši bosanskohercegovački igrač sredine terena koji je nastupio na Svjetskom prvenstvu 1982. godine za reprezentaciju Jugoslavije.
Priroda
mini|150px|Priroda Priroda (latinski: natura; grčki: ) odnosi se na fenomene fizičkog univerzuma i života. Generalno, pod prirodom se podrazumijevaju svi fenomeni fizičkog svijeta, koji su nezavisni od ljudske intervencije. Pojam priroda se odnosi na sve redove veličine, od mikroskopskih do makroskopskih fenomena. Na makroskopskom nivou, odnosi se na svemir i astronomske objekte, dok se na subatomskom nivou odnosi na materiju i energiju od koje je svemir sastavljen.
Proučavanje prirode je veliki, ako ne i jedini dio nauke. Iako su ljudi dio prirode, ljudska aktivnost se često shvaća kao posebna kategorija od drugih prirodnih pojava. mini|150px|Udar munje tokom vulkanske erupcije
U drevnoj filozofiji, Priroda se uglavnom koristi kao latinski prijevod grčke riječi Phys (φύσις), koji je prvobitno povezan sa unutrašnjim karakteristikama biljaka, životinja i drugih obilježja svijeta za razvoj vlastitog sporazuma.
Koncept prirode u cjelini, fizičkog svemira, jedno je od nekoliko proširenja izvornog pojma; počelo je s određenim ključnim primjenama riječi φύσις od strane predsokratskih filozofa (iako je ta riječ tada imala dinamičku dimenziju, posebno za Heraklita), i od tada je stalno dobijao na značaju.
Tokom pojave modernih naučnih metoda u poslednjih nekoliko vijekova, priroda je postala pasivna stvarnost, organizovana i vođena božanskim zakonima. Sa industrijskom revolucijom, na prirodu se sve više gledalo kao na dio stvarnosti lišen namjerne intervencije: stoga su je neke tradicije (Rousseau, američki transcendentalizam) smatrale svetom ili pukim ukrasom za božansku providnost ili ljudsku povijest (Hegel, Marx). Međutim, vitalistička vizija prirode, bliža presokratskoj, ponovo se rodila u isto vrijeme, posebno nakon Charlesa Darwina.
U okviru različitih upotreba riječi danas, "priroda" se često odnosi na geologiju i divlje životinje. Priroda se može odnositi na opće područje živih biljaka i životinja, a u nekim slučajevima i na procese povezane s neživim objektima – način na koji određene vrste stvari postoje i promjene same od sebe, kao što su vrijeme i geologija Zemlje. Često se smatra da znači "prirodno okruženje" ili divljinu - divlje životinje, stijene, šume i općenito one stvari koje nisu bitno izmijenjene ljudskom intervencijom ili koje opstaju uprkos ljudskoj intervenciji. Na primjer, proizvedeni predmeti i ljudska interakcija općenito se ne smatraju dijelom prirode, osim ako se ne kvalificiraju kao, na primjer, "ljudska priroda" ili "cijela priroda". Ovaj tradicionalniji koncept prirodnih stvari koji se i danas može naći podrazumijeva razliku između prirodnog i vještačkog, pri čemu se umjetno biće shvaća kao ono što je nastalo ljudskom sviješću ili ljudskim umom. U zavisnosti od konkretnog konteksta, termin "prirodno" se takođe može razlikovati od neprirodnog ili natprirodnog.
Zemlja
Zemlja je jedina poznata planeta na kojoj postoji život, a njene prirodne karakteristike su predmet mnogih oblasti naučnih istraživanja. Unutar Sunčevog sistema, treća je planeta najbliža Suncu i peta po veličini ukupno. Njene najistaknutije klimatske karakteristike su dvije velike polarne regije, dvije relativno uske umjerene zone i široki ekvatorijalni tropski do suptropski region. Padavine uveliko variraju ovisno o lokaciji, od nekoliko metara vode godišnje do manje od milimetra. 71% Zemljine površine prekriveno je okeanima slane vode. Ostatak se sastoji od kontinenata i ostrva, s većinom naseljenog kopna na sjevernoj hemisferi.
Zemlja je evoluirala kroz geološke i biološke procese, čiji su tragovi još uvijek prisutni. Starost Zemlje se procjenjuje na 4,55 milijardi godina. Vanjska površina je podijeljena na nekoliko tektonskih ploča koje se postepeno migriraju. Unutrašnjost ostaje aktivna, sa debelim slojem plastičnog omotača i jezgrom ispunjenim željezom koje stvara magnetno polje. Ovo gvozdeno jezgro se sastoji od čvrste unutrašnje faze i fluidne spoljne faze. Konvektivno kretanje u jezgru stvara električne struje kroz djelovanje dinama, a one zauzvrat stvaraju geomagnetno polje.
Život
Iako ne postoji univerzalna definicija života, generalno se podrazumijeva da je biološka manifestacija života karakterisana organizacijom, metabolizmom, rastom, adaptacijom, odgovorom na stimulanse i reprodukcijom. Za život se jednostavno može reći da je karakteristično stanje organizama.
Materija i energija
Neke nauke posmatraju prirodu kao materiju u kretanju, za koju važe određeni zakoni. Iz tog razloga, jedna od fundamentalnih nauka je fizika. Danas se smatra da vidljivi dio materije svemira čini svega 4% od ukupne mase. Za ostatak se vjeruje da 23% čini tamna materija, a 73% tamna energija. Egzaktna priroda ovih fenomena još nije poznata i predmet je istraživanja.
Pablo Neruda
Pablo Neruda (Parral, 12. juli 1904 – Santiago de Chile, 23. septembar 1973) bio je čileanski pjesnik, pravim imenom Ricardo Eliezer Neftalí Reyes Basoalto.
Kao diplomat proveo je više godina u Madridu gdje se sprijateljio s Lorcom i drugim španskim pjesnicima te pristupio antifašističkom pokretu, zbog čega je u svojoj domovini bio proganjan. U početku piše pretežno ljubavnu liriku, a kasnije prelazi na društveno i politički angažiranu poeziju koja govori protiv ratnih strahota i ustaje u odbranu potlačenih.
Objavio je 19 zbirki poezije, od kojih su značajnije "Španija u srcu" (1937, opisuje strahote građanskog rata) i "Sveopći spjev" (1950, epopeja o američkim narodima).
Godine 1971. dodijeljena mu je Nobelova nagrada za književnost.
NGC 6076-2
NGC 6076-2 (također poznat kao MCG 5-38-23, PGC 200331 i UGC 10253) je eliptična galaksija koja je udaljena oko 454 miliona sg od Zemlje i nalazi se u sazviježđu Sjeverna kruna. Najveći prečnik je 0,40 (53 hiljade sg) a najmanji 0,4 uglovnih minuta (53 hiljade sg).
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 7564
NGC 7564 je zvijezda i nalazi se u sazviježđu Ribe. Prvo otkriće je napravio Guillaume Bigourdan 7. oktobra 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Stilobat
desno|mini|200px|Hram u Segesti sa Siciliji, sa vidljivim stilobatima Stilobat je arhitektonski izraz za stubno podnožje ili platformu na kojoj se nalaze stubovi (pod hrama u klasičnoj arhitekturi). Stilobat se obično sastoji od neparnog broja stepenica (najčešće tri). Po nekim definicijama stilobat se odnosi samo na zadnju stepenicu poda hrama dok se riječ stereobat koristi da se opiše ostale stepenice u cjelini.
Kraljev govor (film)
Kraljev govor britanski je historijski dramski film u režiji Toma Hoopera a scenarij je napisao David Seidler. Colin Firth glumi kralja Đorđa VI, koji, kako bi se mogao izliječiti od mucanja, posjećuje Lionela Loguea, australskog logopeda, koga glumi Geoffrey Rush. Njih dvojica postaju prijatelji jer rade zajedno, a nakon što se njegov brat odriče prijestolja, novi kralj se oslanja na Loguea kako bi mu pomogao napraviti svoju ​​prvu ratnu radio poruku o britanskoj objavi rata Njemačkoj 1939. Seidler je istraživao život Đorđa VI nakon što je i sam prevladao mucanje tokom svoje mladosti. On je počeo pisati o odnosu između monarha i njegovog terapeuta još od 1980-ih, ali na zahtjev udovice kralja, kraljice Elizabete (Kraljice Majke), odgođeno je snimanje sve do njene smrti 2002. On je kasnije preradio svoj scenarij za pozorište kako bi se usredotočio na odnos između dva protagonista. Devet sedmica prije početka snimanja, Logueova bilježnica je bila otkrivena čiji su citati uključeni u scenarij. Većina snimanja se odvijala u Londonu, i oko Britanije od novembra 2009. do januara 2010. Film je, između ostalih, australska koprodukcija, i prvi je australski film koji je osvojio Oscara za najbolji film.
Radnja
Princ Albert, vojvoda od Yorka (kasnije kralj Đorđe VI), poznat svojoj porodici kao "Bertie" (Colin Firth), drugi sin kralja Đorđa V, drži govor na stadionu Wembley, u prisustvu svoje supruge Elizabete (Helena Bonham Carter). Njegovo mucanje vidljivo uznemiruje hiljade slušalaca u publici. Princ pokušava nekoliko neuspjelih tretmana i odustaje, dok vojvotkinja ga nagovara da vidi Lionela Loguea (Geoffrey Rush), australskog logopeda. Na prvom sastanku, Logue zahtjeva da se obraćaju jedan drugom svojim kršćanskim imenima, što je bilo kršenje kraljevske etikete: Logue govori Princu da će ga on odsad zvati Bertie. Isprva, Bertie je nerado primio tretman, ali Logue se kladi s njim u šiling da on može savršeno čitati i daje mu Hamletov monolog "Biti ili ne biti" da čita naglas, uz muziku koja je tako glasna da ne može čuti samog sebe. Logue snima Bertiejevo čitanje na gramofonsku ploču, ali uvjeren da je mucao cijelo vrijeme, Bertie odlazi ljutit, izjavljujući da je njegovo stanje "beznadno." Logue mu daje snimak kao uspomenu.
thumb|right|300px|Kralj Đorđe V i njegovo godišnje Božićno obraćanje naciji; približni datum fotografije: Božić 1934. Nekoliko godina kasnije, 1934, nakon što kralj Đorđe V (Michael Gambon) drži svoj božićni govor, on objašnjava svom sinu važnost medija za modernu monarhiju u opasnoj međunarodnoj situaciji i izjavljuje da će Bertiejev stariji brat, David, princ od Velsa, donijeti štetu porodici i zemlji ako se popne na prijestolje, te zahtijeva da se Bertie počne pripremati, počevši sa čitanjem očevog govora. Nakon bolnog pokušaja da to učini, Bertie sluša Logueov snimak i čuje sam sebe kako recitira Shakespearea tečno, iznenađujući samog sebe i vojvotkinju.
Bertie se vraća Loguevom tretmanu, gdje rade zajedno na opuštanju mišića i kontroli disanja, dok Logue oprezno istražuje psihološke korijene mucanja, što predstavlja mnogo neugodnosti za razdražljivog Bertieja. Ipak, Bertie otkriva neke od svojih pritisaka iz djetinjstva, među kojima je i njegov strogi otac; represija njegove prirodne ljevorukosti; bolnim tretmanom s metalnim udlagama za njegova koljena; dadilju koja je više voljela njegovog starijeg brata, koja je išla tako daleko da je namjerno štipala Bertieja na svakodnevnim prezentacijama pred njegovim roditeljima, tako da je plakao, a njegovi ga roditelji više ne bi željeli vidjeti i, što je za ne vjerovati, nije ga ni hranila adekvatno ("Trebalo je mojim roditeljima tri godine da to primijete", kaže Bertie), te smrt njegovog mlađeg brata, princa Johna 1919. Kako liječenje napreduje, Lionel i Bertie postaju prijatelji.
Kralj Đorđe V umire iznenada 20. januara 1936. i dok se David, princ od Velsa (Guy Pearce), uspinje na prijestolje kao kralj Edvard VIII, on želi da oženi Wallis Simpson (Eve Best), američku raspuštenicu, što je izazvalo ustavnu krizu. Na zabavi u Balmoral Castleu, Bertie ističe da Edvard ne može oženiti razvedenu ženu i zadržati prijestolje, nakon čega Edvard optužuje brata za srednjovjekovne mjere kako bi se dokopao prijestolja. Bertie je gluh na optužbe, nakon čega Edvard oživljava njegove mane iz djetinjstva i ruga mu se izgovarajući "B-B-B-Bertie".
Na svom sljedećem tretmanu Bertie nije zaboravio incident. Nakon što je opisao dijalog i značenje Davidove ludosti s Wallis Simpson, Logue insistira da Bertie mora biti kralj. Ogorčen, Bertie optužuje Loguea za izdaju i ruga mu se što je promašio glumačku karijeru i njegovo nisko porijeklo, uzrokujući razdor u njihovom prijateljstvu. thumb|Colin Firth i Helena Bonham Carter u sceni iz filma Kada je kralj Edvard VIII bio prisiljen odreći se prijestolja kako bi se mogao oženiti, Bertie postaje kralj Đorđe VI. Osjećajući se uzbuđenim s novom titulom, novi kralj shvata da on treba Logueovu pomoć, te on i kraljica ga posjećuju i izvinjavaju mu se. Lionelova supruga je zapanjena kada je zatekla kraljevski par u svom skromnom domu. Kad kralj insistira da Logue zauzme mjesto u kraljevoj loži tokom njegove krunidbe u maju 1937. u Vestminsterskoj opatiji, nadbiskup Canterburyja dr. Cosmo Gordon Lang (Derek Jacobi) sumnja u Logueove kvalifikacije. To započinje novi sukob između kralja i Loguea, koji objašnjava da on nikad nije tvrdio da je doktor i da je samo počeo prakticirati govorne terapije neformalnim liječenjem vojnika koji su doživjeli šokove od eksplozija u posljednjem ratu. Dok kralj još nema pouzdanja u vlastite sposobnosti, Logue sjeda na tron svetog Edvarda, nakon čega se kralj naljuti na njega zbog njegovog nepoštovanja. Kralj tada shvata da je on sposoban isto kao i oni prije njega.
U septembru 1939, nedugo nakon britanskog proglašenja rata s Njemačkom, Đorđe VI poziva Loguea u Bakingemsku palaču da se pripreme za njegovo radijsko obraćanje zemlji. Kad su se kralj i Logue kretali kroz palaču ka malom studiju, Winston Churchill (Timothy Spall) otkriva kralju da je i on, također, jednom imao govornu manu, ali je pronašao način kako da to prevlada. Kralj drži svoj ​​govor kao da su on i Logue sami, koji mu pomaže za vrijeme cijelog govora. Nakon toga kralj izlazi na balkon palače sa svojom porodicom, gdje mu hiljade razdraganih građana aplaudira.
Na završetku filma objašnjava se da, tokom mnogih govora koje je držao kralj Đorđe VI za vrijeme Drugog svjetskog rata (1939-1945), Logue je uvijek bio prisutan. Također se objašnjava da su Logue i kralj ostali prijatelji, te da je kralj nagradio Loguea medaljom Kraljevskog viktorijanskog reda 1944. Ova visoka čast od zahvalnog kralja, koja je dodijeljena Lionelu, daje se samo onima koji su napravili djelo zasluga za monarha.
Zanimljivosti
thumb|right|300px| Lionel Logue cirka 1930.
Nacionalni park Krka
mini|desno|300px|Roški slap Nacionalni park Krka je jedan od nacionalnih parkova u Hrvatskoj. Park je dobio ime po rijeci Krki koja je dio parka. Nacionalni park je lociran u središnjoj Dalmaciji nizvodno od Miljevaca, nekoliko kilometara sjeveroistočno od Skradina.
Hidroelektrana Jaruga ispod slapa Skradinskog buka je druga najstarija hidroelektrana u svijetu i prva u Evropi. Sagrađena je 28. augusta 1895. godine, samo tri dana nakon prve svjetske hidroelektrane na Nijagarinim vodopadima.
Nacionalni park je osnovan 1985. godine i sedmi je po redu nacionalni park u Hrvatskoj. Poznat je po velikom broju jezera i slapova.
Biologija
Park je smješten na prelazu mediteranskeske i submediteranske regije na jugu Evrope. Zahvaljujući ovoj karakteristici, kao i raznolikosti staništa, Krku karakteriše velika raznolikost i bogatstvo flore i faune.
Oko 860 vrsta i podvrsta biljaka je identifikovano na ovom području, od kojih su neke endemske za područje balkansko-jadranskog zaleđa. Također u rijeci Krka boravište je našlo 18 vrsta ribe (od kojih je deset endemskih).
Lahka krstarica
Lahka krstarica je naziv koji dolazi od izraza "lahki oklopni krstaš", i njime se označava vrsta oklopljene krstarice koja se početkom 20. vijeka kao hibrid zaštićene krstarice i oklopnog krstaša zamijenila ta dva tipa.
Nacionalni park Krka
Biologija
Tu je još prisutno 222 vrste ptica (od kojih je veliki broj selica), te određeni broj sisara među kojima je 18 vrsta šišmiša koji su na granici izumiranja u ostatku Evrope.
Lahka krstarica
Lahke krstarice su svoj korijen imale u brodovima koje je krajem 19. vijeka gradila Njemačka u svrhu krstaričkog rata, odnosno nastojanja da se napadima na trgovačke brodove na udaljenim morima u eventualnom ratu ugrozi pomorska dominacija Britanskog carstva. Njihov dizajn je naglašavao brzinu na štetu naoružanja i oklopa, ali kasnije dobile isti oklop kao i oklopni krstaši.
Razlika između lahkih i teških krstarica je bila prilično nejasna sve do Vašingtonskog pomorskog ugovora iz 1922. godine, kojim je ustanovljen standard prema kojem su teške krstarice postale sve one s glavnim topom čiji je kalibar veći od 155 mm.
Asalsko jezero
mini|Asalsko jezero Asalsko jezero je kratersko jezero u centralno-zapadnom dijelu Džibutija. Nalazi se na zapadnom kraju zaliva Tadžura u regiji Tadžura, na granici regije Dikhil a na samom vrhu Velike rasjedne doline, nekih 120 km zapadno od glavnog grada Djiboutija. Asalsko jezero je slano jezero koje leži na 155 m ispod nivoa mora, na Afarskom trouglu što ga čini najnižom točkom na kopnu u Africi i trećom najnižom točkom na Zemlji nakon Galilejskog jezera i Mrtvog mora. Jezero nema odliv vode ali zbog velikog isparavanja, nivo slanosti vode jezera je 10 puta veći prosječnog saliniteta mora, što ga čini trećom najslanijom vodenom masom na svijetu, nakon jezera Don Juan Pond i Gaet'ale Pond. Asalsko jezero je najveći svjetski rezervoar soli, koji se eksploatira pod četiri koncesije dodijeljene 2002. godine na jugoistočnom kraju jezera. Glavni udio u proizvodnji (gotovo 80%) drže Société d'Exploitation du Lac i Société d'Exploitation du Salt Investment S.A de Djibouti.
Nacionalni park Krka
Ozidana pećina
Ozidana pećina je geološki objekt, duga 59, široka od 5 do 7, visoka oko 2,5 m. U stražnjem dijelu su dva „dimnjaka” visokim od 8 do 10 m. Nalazi se na lijevoj obali Krke, iznad Roškog slapa, na području Bogatića Miljevačkih, na nadmorskoj visini od 220 m. Ulaz u pećinu je dimenzija 5x2 m, i vidljiv je sa suprotne strane rijeke. Naziv je dobila po suhozidu na ulazu nad strmom liticom.
Asalsko jezero
Jezero, koje se smatra nacionalnim blagom, zaštićena je zona prema zakonu br. 45/AN/04/5L Nacionalnog akcionog plana za zaštitu životne sredine iz 2000. Međutim, zakonom nisu određene granice jezera. Budući da je eksploatacija soli iz jezera bila nekontrolirana, Plan je naglasio potrebu upravljanja eksploatacijom kako bi se izbjegao negativan utjecaj na okolinu jezera. Vlada Džibutija je u saradnji s UNESCO-om pokrenula prijedlog da se područje Asalskog jezera i vulkan Ardoukoba uvrste na spisak Svjetske baštine.
Nacionalni park Krka
Ozidana pećina
U pećini je pronađen velik broj ulomaka keramičkih posuda u kojima se jasno ocrtava prisustvo svih neolitskih kultura jadranskoga prostora i bronzanog doba: što govori o ljudskoj prisutnosti u Ozidanoj pećini od starijeg neolita, od oko 5.000 godine, pa kontinuirano, sve negdje do 1.500. godine.
Asalsko jezero
Flora i fauna
Vegetacija područja oko jezera sastoji se samo od raspršenih, niskih, trnovitih grmlja ili grmlja na desnoj obali jezera, osim jedne usamljene palme koju zaobilazi cesta.
Nacionalni park Krka
Rimski vojni logor Burnum
Smješten je na području današnjeg sela Ivoševaca. Sagrađen je na prijelazu stare u novu eru, na strateški važnom položaju s kojeg se kontrolirao prijelaz preko rijeke, a iz njega su otpočinjala vojna djelovanja prema unutrašnjosti, sve do sjevernih granica rimske države. Danas su vidljivi ostaci lukova koji su pripadali zgradi vojnog zapovjedništva te dobro sačuvan amfiteatar.
Asalsko jezero
Flora i fauna
Voda iz jezera bogata je mineralima, ali jedini znakovi života su bogato obilje zajedničkih bakterija. Tokom historije oko jezera su obitavale životinjske vrsta poput antilopa, deva, ptica, guštera i insekata. U samom jezeru ne živi nijedna vrsta vodenih životinja. Međutim, u blizini vrelog izvora do Asalskog jezera u pličacima se zabilježena pojava ribe za koju se kaže da je slična ribi Sheepshead minnow, što je uobičajena vrsta pronađena u karipskim i južnoameričkim slanim vodama.
Nacionalni park Krka
Rimski vojni logor Burnum
U logoru je logorovala XI. legija rimske vojske koja je od 42. godina n.e. nosila počasni naziv Claudia pia fidelis, a nakon njezina povlačenja zamijenila ju je IV. legija Flavia felix. Danas su posebno vidljivi ostaci lukova koji su pripadali zgradi zapovjedništva logora. U novijim istraživanjima u vojnom logoru otkriven je poveći amfiteatar te obilje arheološkog materijala koje upućuje da je logor nastao u Klaudijevo, a proširen je i uljepšavan u Vespazijanovo doba.
Odlaskom vojske na mjestu logora, zbog povoljne infrastrukture nastao je grad municipalnog ranga koji je igrao važnu ulogu sve do kasne antike. Imao je veliko svetište, amfiteatar, akvadukt, popločane ceste i ulice te druga gradska obilježja. Po njegovim bedemima vođene su mnoge teške bitke, a krajem 5. stoljeća, nakon pada Zapadnog rimskog carstva preuzeli su ga Istočni Goti.
Burnumski amfiteatar tipološki pripada amfiteatrima s četiri ulaza. Djelomično je korištena prirodna situacija terena, u ovom slučaju stijena vrtače, što je bilo pogodno za graditelje. Primao je između 6 i 10 hiljada posjetilaca. Pronađeni monumentalni, lijepo ispisan natpis iz 76./77. godine, koji je stajao na pročelju iznad južnog ulaza u amfiteatar, potvrđuje donaciju cara Vespazijana.
Burundi na Svjetskom prvenstvu u atletici 2017.
Burundi na Svjetskom prvenstvu u atletici 2017. u Londonu od 4. do 13. augusta 2017. predstavljalo je četvoro sportista u četiri discipline. Francine Niyonsaba u disciplini 800 metara osvojila je srebrnu i jedinu medalju za Burundi na SPA 2017.
Tadeusz Lubaczewski
Biografija
Gimnaziju je završio u Travniku, potom je studirao pravo i doktorirao isto. Tokom Prvog svjetskog rata borio se u redovima carske i kraljevske domobrane. Unaprijeđen je u čin potporučnika rezerve sa stažom od 1. avgusta 1916. 8. januara 1924. odobren mu je čin kapetana sa stažom od 1. juna 1919. i 843. mjestom u pješadijskom rezervnom oficirskom korpusu. U to vrijeme bio je raspoređen u rezervu u 21. pješadijskog puka u Varšavi.
Godine 1920. stupio je u poljsku spoljnu službu, gdje je, između ostalog, bio konzularni sekretar u konzularnoj agenciji u Bohuminu (1920), konzularni sekretar u Zagrebu (1920–1922), službenik Konzularnog odjela Ministarstva vanjskih poslova (1922–1923), vicekonzul u Lilu (1923–1924), ponovo u Ministarstvu inostranih poslova (1925–1927), konzul u Pragu (1927–1931), šef tamošnjeg konzulata (1930–1931) i trgovački savjetnik, a zatim šef konzularnog odsijeka poslanstva u Beogradu (1931–1934), u Ministarstvu inostranih poslova (1934–), trgovački savjetnik u Bukureštu (1939–). Bio je delegat Ministarstva rada i socijalnog staranja u Jerusalimu (1941–1943), savjetnik poslanstva Kraljevske jugoslovenske vlade sa sjedištem u Kairu (1944) i Londonu (1945), službenik u Ministarstvu vanjskih poslova u Londonu (1945–1951), urednik "Free Poland Bulletin" (1952–). Potom je živio u egzilu u Velikoj Britaniji i Kanadi.
Objavljivao je knjige i članke jugoslovenske tematike.
Hepatomegalija
Hepatomegalija je stanje povećane jetre. To je nespecifičan medicinski znak sa mnogo uzroka, koji se općenito mogu podijeliti na infekcije, tumor jetre ili metabolički poremećaj. Često se hepatomegalija manifestuje kao trbušna masa. Ovisno o uzroku, ponekad se može pojaviti zajedno sa uticom.
Znakovi i simptomi
Osoba može doživjeti mnoge simptome, uključujući gubitak težine, loš apetit i letargiju (žutica i modrice također mogu biti prisutni).
Uzroci
Među uzrocima hepatomegalije su sljedeći:
Mehanizam
Mehanizam hepatomegalije sastoji se od vaskularnog edema, upala (zbog različitih uzroka koji su infektivnog porijekla) i taloženja (1) nejetrenih ćelija ili (2) povećanog sadržaja ćelija (kao zbog gvožđa kod hemohromatoze ili hemosideroze i masti kod bolesti masne jetre).
Dijagnoza
Na ultrazvuku abdomena, jetra se može izmjeriti "maksimalnim dimenzijama" na sagitalnoj ravni na nivou  srednjoklavikulske linije, koja je normalno do 18 cm kod odraslih. Također je moguće izmjeriti kranio-kaudalni dimenziju, koja je kod odraslih osoba normalno do 15 cm. Ovo se može mjeriti zajedno s ventro-dorzalnom dimenzijom (ili dubinom), koja je obično do 13 cm. Također, repni režanj je povećan kod mnogih bolesti. U aksijalnoj ravni, kaudatni režanj bi normalno trebao imati poprečni presjek manji od 0,55 ostatka jetre.
Druge studije ultrazvukom sugerirale su da je hepatomegalija definirana kao uzdužna os > 15,5 cm na središnjoj liniji jetre ili >16,0 cm na srednjoklavikulnoj liniji.
Razrada
Krvni test treba uraditi, što je najvažnije serija funkcije jetre, koji će dati dobar utisak o širokoj metaboličkoj slici pacijenta. Kompletan test krvi može pomoći u razlikovanju unutrašnje bolesti jetre od vanjetrene opstrukcije žučnih kanala. Ultrazvučno snimanje jetre može pouzdano otkriti prošireni sistem žučnih kanala također može otkriti karakteristike jetrene ciroze.
Kompjuterizirana tomografija (CT) može pomoći u dobijanju tačnih anatomskih informacija kod osoba sa hepatomegalijom u svrhu potpune dijagnoze.
Liječenje
Liječenje hepatomegalije varira ovisno o uzroku povećanja jetre i stoga je precizna dijagnoza primarna briga. U slučaju autoimunske bolesti jetre, za liječenje mogu koristiti prednizon i azatioprin.
U slučaju limfoma, opcije liječenja uključuju korištenje jednog hemoterapijskog lijeka (ili više agenasa) i regijske radioterapije, a također operacija može biti opcija u specifičnim situacijama. Konjugatna vakcina meningokokne grupe C koristi se također u nekim slučajevima.
Kod primarne žučne ciroze za uklanjanju žuči krvotoku pomaže ursodeoksiholna kiselina, što može povećati preživljavanje kod nekih oboljelih osoba.
IC 1396B
IC 1396B je emisijska maglina i nalazi se u sazviježđu Kefej.
NGC 3151
NGC 3151 (također poznat kao MCG 7-21-18 i PGC 29796) je spiralna galaksija koja je udaljena oko 316 miliona sg od Zemlje i nalazi se u sazviježđu Mali lav. Najveći prečnik je 0,80 (74 hiljade sg) a najmanji 0,4 uglovnih minuta (37 hiljada sg). Prvo otkriće je napravio Guillaume Bigourdan 1. februara 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
SpVgg Unterhaching
SpVgg Unterhaching je njemački nogometni klub iz Unterhachinga, Bavarska. Takmiči se u 3. Ligi, trećem rangu njemačkog nogometa.
Historija
Klub je osnovan 1925. godine. Do 1970-ih godina SpVgg Unterhaching je bio lokalni amaterski klub bez značajnih uspjeha. 1976. godine ostvaruje promociju iz B-Klasse u A-Klasse, da bi godinu dana kasnije postao član Bezirksliga. Ubrzo prelazi u Landesliga Bayern-Süd, te 1981. godine ostvaruje plasman u Oberliga Bayern. Član 2. Bundeslige postaje 1989. godine.
Primijenjena matematika
Primijenjena matematika jest grana matematike koja se bavi matematičkim tehnikama koje se koriste u primjenama matematičkog znanja na druge oblasti.
Korisnost primijenjene matematike
historijski, matematika je bila najvažnija u prirodnim naukama i inženjerstvu. Međutim, nakon Drugog svjetskog rata, oblasti van fizikalnih nauka izrodile su nove oblasti matematike, kao što je teorija igara, koja je izrasla iz ekonomski razmatranja, ili neuronska mreža, koja je iznikla iz proučavanja mozga u neurologiji, ili bioinformatika, zbog važnosti analiziranja velike količine podataka u biologiji.
Pojavom računara stvorene su nove aplikacije, za proučavanje i upotrebu samoih novih računarskih tehnologija (informatika, koja koristi kombinatoriku, formalnu logiku i teoriju rešetki), kao i korištenje računara za proučavanja problema koji su se pojavili u ostalim područjima nauke (nauka izračunavanja), kao i proučavanja matematika izračunavanja (numerička analiza). Statistika je, najvjerovatnije, najrasprostranjenija upotreba matematike u društvenim naukama, ali se i druga područja matematike pokazuju korisnima u tim disciplinama, posebno u ekonomiji i nauci o upravljanju.
Astragal
mini Astragal je arhitektonski izraz za profilaciju sastavljenu od polukružne površine okružene sa dvije ravne površine. Astragal se ponekad opisuje i kao minijaturni torus. U arhitekturi se koristi na vrhu platforme stuba ali se također koristi i kao rešetkasta komponenta namještaja.
Oprisavci
mini|280px|Oprisavci, rimokatolička crkva "Uzvišenje Sv. Križa" Oprisavci su naseljeno mjesto i općina u Hrvatskoj, u Brodsko-posavskoj županiji.
Historija
Do teritorijalne reorganizacije u Hrvatskoj nalazili su se u sastavu stare općine Slavonski Brod.
Stanovništvo
Na popisu stanovništva 2011. godine, općina Oprisavci je imala 2.508 stanovnika, od čega u samim Oprisavcima 886.
Općina Oprisavci
Napomena: Nastala iz stare općine Slavonski Brod.
Popis 1991.
Na popisu stanovništva 1991. godine, naseljeno mjesto Oprisavci je imalo 1.106 stanovnika, sljedećeg nacionalnog sastava:
Okruzi Rumunije
300px|mini|desno|Podjela Rumunije na okruge Okruzi Rumunije (rumunski: județe) predstavljaju prvi nivo administrativne podjele Rumunije. Teritorija Rumunije podijeljena je na 41 okrug i grad Bukurešt, koji je u rangu okruga i ima poseban status.
Trenutna teritorijalna podjela aktualna je od 1968, uz vrlo male izmjene, od kojih se posljednja dogodila 1997.
Prema podacima popisa iz 2011, prosječna populacija rumunskog okruga iznosi 445.000 stanovnika, pri čemu je okrug Iași najmnogoljudniji sa 772.000 stanovnika, dok je okrug Covasna s približno 210.000 stanovnika najmanje naseljen.
Prosječna površina okruga iznosi 5.809 km2. Najveći okrug je Timiș sa 8.697 km2, dok je najmanji Ilfov s površinom od samo 1.583 km2. Grad Bukurešt, koji se ne ubraja u okruge, ali ima isti status kao i okruzi, istovremeno je i najmnogoljudnija administrativna jedinica Rumunije (1.883.425 stanovnika) i površinski najmanja (228 km2).
Okruzi su uglavnom nazvani po svom najvažnijem gradu, koji je ujedno i administrativni centar, ili po historijskom nazivu, odnosno toponimu, od kojih je najčešće naziv neke od rijeka.
Bojni brod
250px|desno|mini|Japanski bojni brod Satsuma
Bojni brod je naziv koji u najširem smislu označava najteže naoružani i najbolje oklopljeni površinski ratni brod.